ddrg/super_eurlex huggingface dataset:
(2)

Komisjon hindas organisatsiooni Polish Register of Shipping vastavalt direktiivi 94/57/EÜ artikli 11 lõikele 3. Hindamise aluseks olid tulemused, mis Euroopa Meresõiduohutuse Ameti eksperdid said nelja 2007. aastal tehtud kontrollkäiguga vastavalt Euroopa Parlamendi ja nõukogu määruse (EÜ) nr 1406/2002 artikli 2 punkti b alapunktile iii (4). Hindamisest kutsuti osa võtma Tšehhi, Küprose, Leedu, Malta, Poola ja Slovakkia ametiasutusi. Komisjon võttis arvesse ka kahe täiendava kontrollkäigu tulemusi; nimetatud kontrollimised viis läbi Euroopa Meresõiduohutuse Amet aprillis ja mais 2009, et uurida organisatsiooni Polish Register of Shipping tegevust uute laevade konstruktsiooni järelevalve korraldamisel ja jälgida, kuidas Polish Register of Shipping rakendab parandusmeetmeid vastuseks komisjoni läbiviidud hindamisele.
(4)

Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 2 kohaselt ei osalenud Taani määruse (EÜ) nr 1104/2008 vastuvõtmisel, mistõttu see ei ole tema suhtes siduv ega kohaldatav. Võttes siiski arvesse, et määruses (EÜ) nr 1104/2008 arendatakse edasi Schengeni acquis’d Euroopa Ühenduse asutamislepingu kolmanda osa IV jaotise alusel, teatas Taani kooskõlas nimetatud protokolli artikliga 5 Schengeni acquis’ ülevõtmisest oma riigi õigusesse. Seega on käesolev otsus rahvusvahelise õiguse kohaselt Taani suhtes siduv.
(67)

Uurimismenetluse käigus laekunud Madalmaade ametiasutuste märkustes kinnitatakse Ahoy hoonekompleksi multifunktsionaalset iseloomu ja seal toimuvate ürituste mitmekesisust. Rendilepingus kohustatakse kasutajat tagama, et rajatis jääb kättesaadavaks erinevatele kasutajatele ja erinevate ürituste korraldamiseks. Sellega seoses märgib komisjon, et investeering Ahoy spordihalli on suunatud hoonekompleksi multifunktsionaalse iseloomu säilitamiseks, toetades erinevaid tegevusalasid, ilma et sellest saaksid kasu teatavad ettevõtjad või ettevõtjate rühmad või teatavad tegevusalad. Spordihalli tehtava investeeringu eesmärk on pakkuda koht avalikkusele suunatud ürituste korraldamiseks. Kui säilib spordihalli multifunktsionaalne iseloom, võib väita, et ametiasutused vastutavad seda laadi rajatise pakkumise eest avalikkusele. Lisaks sellele ei ole alust uskuda, et muude tegevusalade ja ürituste puhul ei kasutata Ahoy hoonekompleksi turutingimuste kohaselt.
(6)

Selles arvamuses tunnistas EFSA, et esitatud teave oli täiendav tõendusmaterjal, mis võimaldas jõuda positiivsele järeldusele õlisalvei seemnete ja jahvatatud seemnete ohutuse kohta. Eelkõige jõudis EFSA järeldusele, et on vähetõenäoline, et õlisalvei (Salvia hispanica) seemnete ja jahvatatud seemnete kasutamine leivatoodetes määratletud tingimustel võib omada kahjulikku toimet rahva tervisele.
(123)

Sellega seoses ei saa väita, et suurtele (hargmaistele) äriühingutele on kava paremini kättesaadav kui väikestele ja keskmise suurusega ettevõtjatele (VKEdele) ja et nad saavad seetõttu sellest ebaproportsionaalselt suurt kasu. VKEsid ja suurettevõtjaid ühemõtteliselt eristava Madalmaade ametiasutuste statistika kohaselt on 200 000 ettevõtjal (335 000st) üks või mitu sidusettevõtjat ja seega on neil võimalik kontsernisisest intressi saada või maksta. Neist 50 000 ettevõtjal on üks või mitu sidusettevõtjat välismaal, kusjuures 47 000 (95 %) neist on VKEd. See näitab selgelt, et meede ei diskrimineeri VKEsid.
(9)

Taotletud erand ei lükkaks põhjendamatult edasi otsuse 2006/771/EÜ (muudetud otsusega 2009/381/EÜ) kohaldamist ega looks põhjendamatuid erinevusi liikmesriikide konkurentsiolukorra ega regulatiivse keskkonna vahel. Prantsusmaa eriolukorda arvesse võttes on erand piisavalt õigustatud; asjakohane on soodustada otsuse 2006/771/EÜ täielikku rakendamist Prantsusmaal,
(6)

Määruse nr 861/2006 artikli 24 lõike 3 punktis b on sätestatud, et komisjoni otsusega määratakse kindlaks rahalise toetuse määr. Kõnealuse määruse artiklis 16 on sätestatud, et ühenduse finantsmeetmed lähteandmete kogumise valdkonnas ei tohi ületada 50 % liikmesriikide kuludest, mis tekivad seoses kalandussektori andmete kogumise, haldamise ja kasutamise programmi elluviimisega. Artikli 24 lõikes 2 on sätestatud, et eelistatakse meetmeid, mis on kõige asjakohasemad parandamaks ühise kalanduspoliitika jaoks vajalike andmete kogumist.
(3)

Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet 6. mail 2009 oma heakskiitva arvamuse ja leidis, et on ebatõenäoline, et taotluses kirjeldatud maisi MON 88017 sisaldavate, sellest koosnevate või sellest valmistatud toodete (edaspidi „tooted”) turule laskmine võiks mõjuda inimeste või loomade tervisele või keskkonnale kahjulikult, kui neid tooteid kasutatakse kavandatud eesmärgil (3). Toiduohutusamet võttis oma arvamuse esitamisel arvesse kõiki liikmesriikide konkreetseid küsimusi ja kaalutlusi, mis olid tõstatatud riiklike pädevate asutustega konsulteerimise käigus, nagu on ette nähtud kõnealuse määruse artikli 6 lõikega 4 ja artikli 18 lõikega 4.
(3)

Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet 18. detsembril 2008 oma heakskiitva arvamuse ja leidis, et on ebatõenäoline, et taotluses kirjeldatud maisi MON 89034 sisaldavate, sellest koosnevate või sellest valmistatud toodete (edaspidi „tooted”) turule laskmine võiks mõjuda inimeste või loomade tervisele või keskkonnale kahjulikult, kui neid tooteid kasutatakse kavandatud eesmärgil (3). Toiduohutusamet võttis oma arvamuse esitamisel arvesse kõiki liikmesriikide konkreetseid küsimusi ja kaalutlusi, mis olid tõstatatud riiklike pädevate asutustega konsulteerimise käigus, nagu on ette nähtud kõnealuse määruse artikli 6 lõikega 4 ja artikli 18 lõikega 4.
(5)

On ülitähtis, et biomeetrilised andmed oleksid kvaliteetsed ja usaldusväärsed. Seetõttu on vaja kindlaks määrata tehnilised standardid, mille abil on võimalik kvaliteedi- ja usaldusväärsusnõuded täita. Kui kontrollimiseks kasutatakse nelja sõrmejälge, on ekslikult eitavate vastuste ja võrdluse ebaõnnestumise määr palju madalam kui vaid ühe sõrmejälje kasutamisel. Seetõttu peaks keskses viisainfosüsteemis (CS-VIS) olema võimalik teostada biomeetrilist kontrolli nelja sõrmejälje järgi.
(5)

Teatavad liikmesriigid on sellised programmid esitanud ning on leitud, et need on kooskõlas ühenduse asjaomaste veterinaaria-alaste õigusaktidega ning eelkõige määrusega (EÜ) nr 2160/2003.
(1)

Direktiivi 1999/62/EÜ artikli 6 lõike 2 punkti b kohaselt võivad liikmesriigid kohaldada vähendatud maksumäärasid või maksuvabastusi sõidukite suhtes, mida kasutatakse üksnes juhuti selle liikmesriigis avalikuks kasutamiseks määratud maanteedel, kus need on registreeritud, või mida kasutavad füüsilised või juriidilised isikud, kelle põhiline tegevusala ei ole kaubavedu, tingimusel et nende sõidukitega tehtavad veod ei põhjusta konkurentsimoonutusi. Komisjon peab andma vähendatud maksumäära või maksuvabastuse suhtes oma nõusoleku.
(3)

Komisjon sai tabelis 1 loetletud isikutelt kogu vajaliku teabe, et teha kindlaks nende taotluste vastuvõetavus. Nende isikute puhul oli tollimaks juba peatatud alates esimese täieliku toimiku saabumisest komisjoni käsutusse. Nõutud ja esitatud uus teave vaadati läbi ja vajaduse korral kontrolliti seda asjaomaste isikute valdustes. Selle teabe põhjal leidis komisjon, et tabelis 1 loetletud isikute taotlused on vastuvõetavad vastavalt tollimaksust vabastamise määruse artikli 4 lõikele 1. Tabel 1 Nimi Aadress Riik TARICi lisakood MADIROM PROD SRL Bucuresti, Sector 6, Splaiul Independentei no. 319, OB. 152 Rumeenia A896 Rose Versand GmbH Schersweide 4, 46395 Bocholt Saksamaa A897 Winora Staiger GmbH Max-Planck-Strasse 6, 97526 Sennfeld Saksamaa A894
(3)

Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet 21. juulil 2009 oma heakskiitva arvamuse ja leidis, et on ebatõenäoline, et taotluses kirjeldatud maisi MIR604 sisaldavate, sellest koosnevate või sellest valmistatud toodete turule laskmine võiks mõjuda inimeste või loomade tervisele või keskkonnale kahjulikult, kui neid tooteid kasutatakse kavandatud eesmärgil (3). Toiduohutusamet võttis oma arvamuse esitamisel arvesse kõiki liikmesriikide konkreetseid küsimusi ja kaalutlusi, mis olid tõstatatud riiklike pädevate asutustega konsulteerimise käigus, nagu on ette nähtud kõnealuse määruse artikli 6 lõikega 4 ja artikli 18 lõikega 4.
(5)

Kõnealuse toimeaine hindamisel on esile kerkinud terve rida küsimusi. Kõigepealt ei olnud võimalik korraldada usaldusväärset tarbijaid käsitlevat riskianalüüsi, sest puuduvad andmed, mille põhjal määrata jääkide laadi taimsetes toodetes ja jääkide võimalikku ülekandumist loomsetesse saadustesse. Lisaks sellele ei tõendanud andmed, et pikaajaline oht imetajatele, lindudele, kaladele ja vihmaussidele on lubatav. Seega ei olnud olemasolevate andmete põhjal võimalik järeldada, et kriteeriumid triasoksiidi kandmiseks direktiivi 91/414/EMÜ I lisasse on täidetud.
(15)

Rakenduseeskirjade artikli 168 lõike 1 punktis c on sätestatud, et toetusi võib anda ilma pakkumiskutseta asutustele, kellel on de facto monopol. Maailma Loomatervishoiu Organisatsioonil on oma sektoris de facto monopol, seega ei ole vaja esitada pakkumiskutset, et võimaldada ühendusel toetada selle organisatsiooni egiidi all peetud konverentsi „Arenev veterinaariaharidus ohutuma maailma nimel” tehniliste ja teadusdokumentide levitamist ning suu- ja sõratauditeemalise rahvusvahelise konverentsi korraldamist.
(65)

Lähtudes eespool kirjeldatust, eelkõige Pickmani lubadusest mitte suurendada tootmisvõimsust, tõsiasjast, et abisaaja vastab VKE määratlusele, et ettevõtjal on piiratud konkurentsivõime ja ta asub abistatavas piirkonnas, võtab komisjon kooskõlas tavapraktikaga seisukoha, et kolmas tingimus on täidetud, kuna meetmete põhjustatud konkurentsimoonutus on piiratud ja selle ulatus ei ole kindlasti vastuolus ühise huviga.
(111)

Kõigepealt tuleb märkida, et määrust (EMÜ) nr 1191/69 vastu võttes oli seadusandja eesmärk määrata kindlaks tingimused, mille korral EÜ asutamislepingu artiklis 73 osutatud „toetused, […] kui need kujutavad endast avalike teenuste hulka kuuluvate teatud kohustuste täitmise kulude katmist” on kokkusobivad ühisturuga. EÜ asutamislepingu artikli 73 ning seega ka määruse (EMÜ) nr 1191/69 kohaldamine eeldab seega riigiabi olemasolu EÜ asutamislepingu artikli 87 lõike 1 tähenduses. Seega, kui kõnealuste lepingute sisu võib olla hõlmatud artiklis 73 osutatud avalike teenuste hulka kuuluvate kohustuste mõistega, ei peaks meetme vorm, st leping ja mitte ühepoolselt määratud kohustus, iseenesest olema takistuseks hinnas sisalduva võimaliku abi käsitamiseks ühisturuga kokkusobivana. Otsustav tegur nii riigi määratud kui ka pooltevahelise lepinguga kokku lepitud teatava teenuse liigitamisel avaliku teenindamise kohustuseks on selle sisu, mitte vorm (22). Sellest tuleb järeldada, et juriidiliselt ei ole takistusi selleks, et komisjon võiks avaliku teenindamise lepinguga ette nähtud teenuste osutamise hinnas sisalduvat riigiabi käsitada ühisturuga kokkusobivana. Tuleb viidata, et sellist lahendust toetasid kaasseadusandjad ka uues Euroopa Parlamendi ja nõukogu 23. oktoobri 2007. aasta määruses (EMÜ) nr 1370/2007, mis käsitleb avaliku reisijateveoteenuse osutamist raudteel ja maanteel (23). Kõnealuse määruse artikli 12 kohaselt jõustub see määrus siiski alles 3. detsembril 2009. Seega ei ole see kohaldatav kõnealuse lepingu suhtes, mis sõlmiti enne selle määruse jõustumist.
(6)

Kopenhaagenis peetud Euroopa Ülemkogu kohtumisel 12. ja 13. detsembril 2002 võeti vastu deklaratsioon, milles sätestatakse, et „Berlin Plusi” kokkuleppeid ja nende rakendamist kohaldatakse üksnes nende Euroopa Liidu liikmesriikide suhtes, kes on kas NATO liikmed või programmi „Partnerlus rahu nimel” osalisriigid ning on sellest tulenevalt sõlminud NATOga kahepoolsed julgeolekukokkulepped,
(92)

Seoses konkurentsiga tooteturgudel võib märkida, et abiga on hõlmatud ainult väga konkreetsed õhusõidukite mootorikomponendid, nimelt ventilaatori võlli tugi, madalsurvekompressori võll ja turbiini tagumine tugilaager. Lisaks on kõnealused komponendid välja töötatud spetsiaalselt mootori GEnx jaoks ning seega ei ole teised mootoritüübid konkurentsimoonutusest ohustatud. Abiga toetatava investeeringu maht on piiratud võrreldes investeeringutega, mida oleks tarvis teha uue mootori arendamiseks. Seetõttu ei anta abiga ettevõtjale märkimisväärset turuvõimu. Eespool toodu põhjal võib tõdeda, et abil on konkurentsile õhusõidukite mootorikomponentide turul piiratud mõju.
(111)

Väärtusandmed puuduvad, kuid Poola on kinnitanud, et abisaaja määratud hinnad on keskmiste turuhindade tasemel või neile väga lähedal. See tähendab, et väärtuses mõõdetud turuosa (ja tootmisvõimsuse suurenemine) on väga sarnane mahulise turuosaga, mistõttu on õigustatud koostada analüüs vaid mahuandmete alusel.
(3)

Ühelt poolt CARIFORUMi riikide ja teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu (2) (mis on esimene AKV riikidega allakirjutatud majanduspartnerlusleping) I protokolli (päritoluprotokoll) artikliga 39, milles on käsitletud mõiste „päritolustaatusega tooted” määratlust ja halduskoostöö meetodeid, on nähtud ette päritolureeglitest erandite tegemise menetlus, kui seda taotleb majanduspartnerluslepingu sõlminud AKV riik. Erandi tegemise otsuse peaks vastu võtma pädev komitee. On asjakohane näha ette nimetatud komitees esitatava ühenduse seisukoha kehtestamise selline menetlus, mida saaks tulevikus kohaldada ka AKV riikidega sõlmitavate muude majanduspartnerluslepingute päritoluprotokollide sarnastele sätetele.
(4)

Asutamislepingu artikli 95 lõigetes 5 ja 6 on sätestatud järgmiselt. „5. (…) Kui pärast ühtlustamismeetme võtmist nõukogus või komisjonis liikmesriik peab vajalikuks ühtlustamismeetme võtmise järel ainuomaselt selles liikmesriigis ilmneva probleemi tõttu kehtestada keskkonna ja töökeskkonna kaitsega seotud uutel teaduslikel tõenditel põhinevaid siseriiklikke norme, teatab ta kavandatavatest normidest ja nende kehtestamise põhjustest komisjonile. 6. Komisjon kinnitab kõnealused siseriiklikud normid või lükkab need tagasi kuue kuu jooksul pärast lõigetes 4 ja 5 osutatud teatamist, olles eelnevalt kindlaks teinud, kas need on või ei ole suvalise diskrimineerimise vahendid või liikmesriikidevahelise kaubanduse varjatud piirangud, ja kas need kujutavad või ei kujuta endast takistust siseturu toimimisele. Kui komisjon selles ajavahemikus otsust ei tee, loetakse lõigetes 4 ja 5 osutatud siseriiklikud normid kinnitatuks. Kui seda õigustab küsimuse keerukus ja kui puudub oht inimeste tervisele, võib komisjon asjaomasele liikmesriigile teatada, et käesolevas lõikes osutatud ajavahemikku võidakse pikendada veel kuni kuus kuud.”
(35)

21. veebruari 2005. aasta kirjas kinnitasid Itaalia ametiasutused, et teise menetluse sisulised küsimused on samad kui esmases menetluses, ja et juba esimese menetlusega seoses tehtud märkused on endiselt jõus. Nad märkisid oma vastuses täiendavalt ka järgmist: a) liikmesriikide aktsiisimuudatused ei ole riigiabi asutamislepingu artikli 87 lõike 1 tähenduses. 19. märtsi 2003. aasta majandus- ja rahandusministrite nõukogu järeldus, mille kohaselt ei kujuta üldisest maksusüsteemist tehtud erandid ega selles esinevad erinevused, mida õigustab maksusüsteemi olemus või selle üldised omadused, endast riigiabi, oli otsustav tegur, mis kinnitab ühenduse finantsasutuste pädevuse ülimuslikkust. Sellest tulenevalt saadavad nad süsteemi olemust või üldisi omadusi käsitleva teabe kõnealustele finantsasutustele kohe, kui viimased seda nõuavad; b) direktiivi 2003/96/EÜ artikli 15 lõikes 1 sätestatud sõnu „ilma et see piiraks muude ühenduse sätete kohaldamist” ei saa tõlgendada nii, et asutamislepingu artikleid 87 ja 88 tuleb kohaldada iga meetme suhtes, millega vähendatakse aktsiisi või kehtestatakse aktsiisivabastus, ja kui ühenduse seadusandja oleks soovinud nõuda, et iga aktsiisi muutev meede peab olema kooskõlas asutamislepingu artiklitega 87 ja 88, oleks ta selle soovi väljendamiseks lisanud neile viite vastavalt õiguse tõlgendamise põhireeglile lex ubi voluit dixit („mida seadus mõtleb, seda ta ka ütleb”). Pealegi väljendatakse seadusandja soovi, et meetme suhtes kohaldataks riigiabieeskirju, igas teises ühenduse õigusaktis selgelt, mitte ei kasutata üldist sõnastust, nagu „ilma et see piiraks muude ühenduse sätete kohaldamist”. Lisaks sellele oli selge ja üheselt mõistetav sõnastus vajalik seda enam, et sellel, kas meede „kujutab endast riigiabi” või „ei kujuta endast riigiabi”, on oluline mõju meetme olemusele, korraldusele ja selle rakendamise kestusele; c) asjaolu, et meede ei ohusta siseturu nõuetekohast toimimist ega moonuta konkurentsi, on objektiivne fakt ja seetõttu ei oma tähtsust kokkuhoid, mida tootjad on tänu meetmele saavutanud.
(107)

Üldiselt tuleb kõigepealt meenutada, et Euroopa Kohus ei ole Combusi kohtuotsusest hiljem lähtunud. Teatavad Euroopa Kohtu praktika aspektid on vastuolus hüpoteesiga, mille kohaselt ei saa käsitleda riigiabina ebasoodsate struktuuriliste tingimuste likvideerimist. Nii on Euroopa Kohus järjepidevalt märkinud, et abi olemasolu tuleb hinnata riigi sekkumise tagajärje ja mitte selle põhjuste või eesmärkide järgi (39). Euroopa Kohus on samuti väitnud, et abi mõiste hõlmab ametiasutuse ükskõik mis kujul antavaid eeliseid, mis vähendavad ettevõtja eelarvel tavaliselt lasuvaid maksekohustusi (40). Ka on Euroopa Kohus selgelt märkinud, et töötasudega seotud kulud on juba oma olemuselt ettevõtja eelarvelised kulud, olenemata sellest, kas need kulud tulenevad seadusega sätestatud kohustustest või kollektiivlepingutest (41). Sellega seoses on Euroopa Kohus leidnud, et asjaolu, et riiklikud meetmed on mõeldud lisakulude hüvitamiseks, ei tähenda, et neid ei saa riigiabiks liigitada (42). Seetõttu osutavad Prantsusmaa ametiasutused esimese astme kohtu Combusi kohtuasjas kehtestatud põhimõtte kohaldamisele, kinnitades, et teatatud reformiga võetakse RATPilt üksnes „ebatavaline” maksekoormus.
f)

Kokkuleppe kohaldamisel tekkinud vaidlused lahendab Euroopa Kohus. Kui ühendus või San Marino Vabariik leiab, et teine pool ei ole täitnud rahanduskokkuleppe kohast kohustust, võib ta anda asja Euroopa Kohtusse. Euroopa Kohtu otsus on poolte jaoks siduv ja nad võtavad selle täitmiseks vajalikud meetmed ajavahemiku jooksul, mille Euroopa Kohus on otsuses kindlaks määranud. Juhul kui ühendus või San Marino Vabariik ei võta otsuse täitmiseks vajalikke meetmeid kindlaksmääratud ajavahemiku jooksul, võib teine pool kokkuleppe viivitamata lõpetada.
c)

Vatikanis emiteeritavate euromüntide ülemmäära kindlaksmääramise meetod vaadatakse läbi. Uue ülemmäära arvutamiseks kasutatakse kindlaksmääratud osa, millega rahuldatakse kollektsionääride nõudlus, et vältida liigseid numismaatilisi hangeldusi Vatikani müntidega, koos muutuva osaga, mille arvutamiseks korrutatakse Itaalia Vabariigis n-1 aastal inimese kohta keskmiselt emiteeritud müntide arv Vatikani Linnriigi elanike arvuga. Ilma et see piiraks meenemüntide emiteerimist, sätestatakse kokkuleppes, et Vatikanis nimiväärtuses emiteeritavate euromüntide väikseim osa on 51 %.
(7)

Võrgustiku koosseisu muudatused peaksid olema tõhusad ja kulutõhusad, tuginedes liikmesriikide eelnevale kogemusele sekretariaadi ja võrgustiku muude ülesannete rahastamisel ja elluviimisel. Juhatus peaks suurendama ühiseid jõupingutusi, et otsida võimalusi rahastamise saamiseks Euroopa Liidu üldeelarvest ja need võimalused täiel määral ära kasutada. Seda võiks teha kas raampartnerluse alusel või selliselt, et võrgustik on lisatud asjaomase rahastamisprogrammi tunnustatud monopoolsete organite loetellu.
(7)

Et ka 2010. aasta maksebilansis on ette näha puudujääk, tuleb makromajanduslikku finantsabi pidada praeguses eriolukorras asjakohaseks vastuseks Armeenia taotlusele, et koostoimes IMFi käimasoleva programmiga toetada majanduse stabiliseerumist. Kõnealune finantsabi peaks aitama rahastada ka eelarvet.
(7)

Et ka 2010. aasta maksebilansis on ette näha puudujääk, tuleb makromajanduslikku finantsabi pidada praeguses eriolukorras asjakohaseks vastuseks Serbia taotlusele, et toetada koostoimes IMFi käimasoleva programmiga majanduse stabiliseerumist. Kõnealune finantsabi peaks aitama rahastada ka eelarvet.
(5)

Kõnealuse toimeaine hindamisel on esile kerkinud terve rida küsimusi. Kõigepealt ei olnud võimalik taotlejalt tähtajaks esitatud andmete põhjal hinnata, kas selle aine põhiline lagunemissaadus (TFP-hape) võib saastada põhjavett. Lisaks sellele on tekitanud küsimusi tarbijatele avalduva ohu võimalik alahindamine, sest jääke käsitlevaid andmeid napib ja samuti ei ole piisavalt uuritud kahe bifentriini koostisesse kuuluva isomeeri mõju ainevahetusele. Ökotoksikoloogiliselt ei ole tuvastatud selle toimeaine vastuvõetavat kasutust, mis ei kujutaks ohtu veeselgroogsetele, ning endiselt ei ole kindel, millised võiksid olla kalade puhul täheldatud bioakumulatsiooni tagajärjed. Peale selle on tuvastatud suur oht imetajatele (pikaajaline oht ja teisene mürgistus), vihmaussidele (pikaajaline oht) ja muudele kui sihtrühma lülijalgsetele (välitingimustes), samas ei ole piisavalt uuritud ohtu, mis avaldub muudele kui sihtrühma taimedele ja mulla makroorganismidele. Seega ei olnud tähtajaks esitatud olemasolevate andmete põhjal võimalik järeldada, kas kriteeriumid bifentriini kandmiseks direktiivi 91/414/EMÜ I lisasse on täidetud.
(7)

Et tagada kõnealuse finantsabiga seotud ühenduse finantshuvide tõhus kaitse, on vajalik, et Gruusia võtaks asjakohased meetmed kõnesoleva abiga seotud pettuse, korruptsiooni ja eeskirjade eiramise ärahoidmiseks ja selle vastu võitlemiseks, samuti tuleb sätestada, et abi kasutamist kontrollib komisjon ja auditeerib kontrollikoda.
(8)

Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 2 kohaselt ei osalenud Taani määruse (EÜ) nr 767/2008 vastuvõtmisel, mistõttu see ei ole tema suhtes siduv ega kohaldatav. Võttes siiski arvesse, et määruses (EÜ) nr 767/2008 arendatakse edasi Schengeni acquis’d Euroopa Ühenduse asutamislepingu kolmanda osa IV jaotise alusel, teatas Taani 13. oktoobri 2008. aasta kirjaga ja kooskõlas nimetatud protokolli artikliga 5 Schengeni acquis’ ülevõtmisest oma riigi õigusesse. Seega on käesolev otsus rahvusvahelise õiguse kohaselt Taani suhtes siduv.